ร้านครัวปลาทองหาไม่ยากเลยค่ะ กลับรถที่ไฟแดงพรอมเมนาดา เลยร้านฮักมาเล็กน้อยจะเห็นป้ายครัวปลาทองสีดำ ป้ายใหญ่ๆอยู่ด้านหน้า เลี้ยวเข้ามาเลยค่ะ อยู่ในสุดขวามือ อาหารที่สั่งวันนี้ ต้มโคล้งปลากระบอก ปลาบึกผัดฉ่า ปลาทับทิมทอดสมุนไพร หมูคำหวาน กุ้งอบวุ้นเส้น ยำถั่วพลูกุ้งสด เห็ดหอมทอด ห่อหมกทะเล ทอดมันกุ้ง ถ้าพูดถึงโดยรวม เราว่าก็พอกินได้นะ ไม่ได้ถึงกับอร่อยมากมาย มันไม่ค่อยลงตัวอ่ะ แต่ที่บอกว่าจี๊ดจ๊าด เพราะต้มโคล้งคือเปรี้ยวและเผ็ด(มาก) หมูคำหวาน รสชาติออกหวานสมชื่อค่ะ ปลาทับทิมทอดสมุนไพรอร่อยนะ เครื่องเคียงพวกใบมะกรูด ใบกระเพราทอดกรอบจะเค็มๆหน่อย อร่อยดีค่ะ ทอดมันกุ้งชิ้นที่เราตักมันมีกลิ่นคาวๆอ่ะ เหมือนจะไม่สดแต่ชิ้นอื่นก็ไม่มีปัญหาค่ะ ส่วนเมนูอื่นก็อย่างที่บอกพอกินได้ค่ะ ร้านนี้เค้ามีให้ร้องคาราโอเกะด้วยนะ แต่..ไม่ใช่ห้องส่วนตัว ร้องหน้าเวที ใครชอบร้องเพลงก็แวะไปร้อง ไปลองชิม ลองทานกันได้